વિદેશી પ્રવાસીઓ માટે વિશ્વનાથ મંદિર પોલીસ ચોકીની પાસે એક ચેન્જિંગ રૂમ બનાવવામાં આવ્યો છે. જ્યાં વિદેશી મહિલાઓએ પોતાના પાશ્ચાત્ય ઢબનાં વસ્ત્રો બદલીને ભારતીય સાડી પહેરીને મંદિરમાં દર્શનાર્થે જવું પડશે. ચેન્જિંગ રૂમ અને મંદિરનાં કાઉન્ટર પાસે સાડીઓની વ્યવસ્થા કરવામાં આવી છે. એ જ રીતે જે ભારતીય શ્રદ્ધાળુઓ આરતી દરમિયાન હાફ પેન્ટ પહેરીને મંદિરમાં જાય છે તેમના પર પણ પ્રતિબંધ મૂકવામાં આવ્યો છે.